ai4bharat/Pralekha huggingface dataset:
ماحولیات، جنگلات اور موسمیاتی تبدیلی کی وزارت
پنجاب ، ہریانہ اورقومی راجدھانی خطے میں اتر پردیش کے 8 اضلاع میں دھان کی باقیات کو جلانے کی سرگرمیوں میں اس سال نمایاں کمی آئی ہے ، گزشتہ سال کے مقابلے میں 2021 میں پرالی جلانے کی کم اطلاع موصول ہوئی ہے
گزشتہ ایک مہینے میں پرالی جلانے کے 1795 معاملے درج کیے گئے جبکہ 2020 کے اسی عرصے میں 4854 معاملوں کی اطلاع ملی تھی
ہوا کے معیار کی نگرانی کرنے سے متعلق کمیشن  پنجاب ، ہریانہ اوراتر پردیش کی ریاستی حکومتوں کے وضع کردہ لائحہ عمل پر عملدرآمد کی روزانہ کی بنیاد پر نگرانی کرتا ہے
سی اے کیو ایم باقاعدگی سے ہریانہ ، پنجاب اور اتر پردیش کے ریاستی سرکاری عہدیداروں بشمول ڈپٹی کمشنروں کے ساتھ میٹنگ کرتا رہاہے
نئی دہلی۔ 15 اکتوبر فصلوں کے جاری موسم کے دوران فضائی آلودگی کو روکنے اور کم کرنے کے لیے ، قومی راجدھانی خطے  اور ملحقہ علاقوں میں ہوا کے معیار کی نگرانی کرنے سے متعلق کمیشن  15 ستمبر 2021 سے پنجاب ، ہریانہ اورقومی راجدھانی خطے میں اتر پردیش کے8 اضلاع میں دھان کی باقیات جلانے کے واقعات کی فعال نگرانی کر رہا ہے۔
کمیشن کے لیے ہندوستان کے خلائی تحقیق کے ادارے  کے ذریعہ تیار کردہ پروٹوکول پر مبنی رپورٹ کے مطابق ،گزشتہ سال کے اسی عرصے کے مقابلے میں گزشتہ ایک ماہ کے دوران پنجاب میں دھان کی باقیات جلانے کے واقعات میں 69.49 فیصد ، ہریانہ میں 18.28 فیصد اور اتر پردیش کے 8 این سی آر اضلاع میں 47.61 فیصد کمی واقع ہوئی ہے۔
رواں سال کے ایک ماہ کے دوران ، پنجاب میں باقیات جلانے کے کل واقعات 1286 ہیں جو گزشتہ سال اسی عرصے میں 4216 معاملے درج ہوئے تھے۔ اسی طرح ، ہریانہ کے تعلق سے ، گزشتہ سال اسی عرصے پرالی جلانے کے 596 واقعات درج ہوئے تھے جبکہ اس سال 487 معاملے درج ہوئے ہیں ۔ اترپردیش کے 8 این سی آر اضلاع میں ،گزشتہ سال کے اس عرصے کے دوران 42 معاملوں کے مقابلے اس سال پرالی جلانے کے کل 22معاملے درج ہوئے ہیں۔
دہلی اور راجستھان کے دو این سی آر اضلاع میں پرالی جلانے کی کوئی اطلاع نہیں ملی ہے۔ پنجاب میں 16 ستمبر ، ہریانہ میں 28 ستمبر اور اتر پردیش کے این سی آر علاقے میں 18 ستمبر کو دھان کی باقیات جلانے کی پہلی اطلاع ملی تھی۔
ریاست پنجاب میں دھان کی باقیات جلانے کے اہم مقامات امرتسر ، ترن تارن ، پٹیالہ اور لدھیانہ ہیں۔ ان چار اضلاع میں پرالی جلانے کے واقعات 72 فیصد ہوتےہیں۔ اسی طرح ، ہریانہ کے اہم علاقے کرنال ، کیتھل اور کوروشیتر ہیں۔ ان تین اضلاع میں پرالی جلانے کے 80فیصد واقعات ہوتے ہیں۔
کمیشن پنجاب ، ہریانہ اور اتر پردیش کی ریاستی حکومتوں کے ساتھ روزانہ کی بنیاد پر لائحہ عمل اوردھان کی باقیات جلانے کے واقعات کو روکنے کے لیے فریم ورک پر سختی سے عملدرآمد کو یقینی بنانے کے اقدامات کر رہا ہے۔ سی اے کیو ایم نے پنجاب ، ہریانہ اور اتر پردیش کے ضلعی کلکٹر/ ضلعی مجسٹریٹ سمیت ریاستی حکومت کے عہدیداروں کے ساتھ سلسلہ وار ملاقاتیں بھی کی ہیں۔
14 اکتوبر 2021 تک پنجاب ، ہریانہ اور اتر پردیش کے 8 این سی آر اضلاع میں کل 1795 مقامات میں سے ، 663 علاقوں کی نگرانی قانون نافذ کرنے والی ایجنسیوں اور متعلقہ ریاستوں کے حکام نے معائنہ کیا ہے۔ 252 معاملات میں ماحولیاتی معاوضہ عائد کیا گیا ہے۔
اگلے چند ہفتوں میں فصل کی کٹائی اپنے عروج پر ہوگی اور ریاستی حکومتیں پرالی جلانے کے مسئلے سے مؤثر طریقے سے نمٹنے کے لیے نفاذ اور عمل درآمد کی افادیت کو بہتر بنانے کے لیے لائحہ عمل کے مطابق اقدامات کر رہی ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-11019
(Visitor Counter : 157
کوئلے کی وزارت
ساتویں راؤنڈ کی کمرشل نیلامی کے پہلے دن دو کوئلے کی کانیں نیلامی کے لیے پیش کی گئیں
مشترکہ ارضیاتی ذخائر 516.34 ملین ٹن ہیں
450 کروڑ روپے کی سرمایہ کاری متوقع
کوئلہ کی وزارت نے 29 مارچ 2023 کو 7ویں راؤنڈ اور 6ویں راؤنڈ کی دوسری کوشش کے تحت کمرشیئل کان کنی کے لیے کوئلے کی کانوں کی نیلامی شروع کی تھی۔
پہلے دن کوئلے کی دو کانیں نیلامی کے لیے رکھی گئی تھیں جن میں سے ایک کان سی ایم ایس پی اور دوسری ایم ایم ڈی آر کوئلے کی کان تھی۔ کانوں کی تفصیلات درج ذیل ہیں:-
کوئلے کی ایک کان کو مکمل طور پر اور دوسری کو جزوی طور پر ایکسپلور کیا گیا ہے۔
ان دونوں کانوں کے کل ارضیاتی ذخائر 516.34 ملین ٹن  ہیں۔
ان کوئلے کی کانوں کے لیے مجموعی چوٹی کی درجہ بندی کی گنجائش  3 ملین ٹن سالانہ  ہے۔
پہلے دن کا نتیجہ حسب ذیل ہے:
|
|
نمبر شمار
|
|
کان کا نام
|
|
ریاست
|
|
پی آر سی 
|
|
ارضیاتی ذخائر 
|
|
جمع کی گئی اختتامی بولی
|
|
محفوظ قیمت 
|
|
حتمی پیشکش 
|
|
1
|
|
نارتھ دھادو 
|
|
جھارکھنڈ
|
|
3.00
|
|
434.65
|
|
این ایل سی انڈیا لمیٹیڈ
|
|
4.00
|
|
6.00
|
|
2
|
|
پتھوڑا
مغربی
|
|
مدھیہ پردیش
|
|
لاگو نہیں
|
|
81.69
|
|
شری برجنگ اینڈ اسپات لمیٹیڈ
|
|
4.00
|
|
18.25
آپریشنل ہونے پر، یہ کوئلے کی کانیں 337.54 کروڑ روپے کی سالانہ آمدنی پیدا کریں گی جس کا حساب ان کوئلے کی کانوں کے پی آر سی میں لگایا گیا ہے ۔ یہ کانیں 450 کروڑ روپے کی سرمایہ کاری کو راغب کریں گی اور 4,056 لوگوں کو روزگار فراہم کریں گی۔
وزیراعظم کا دفتر
وزیر اعظم نے چنئی میں چوالیسویں شطرنج اولمپیاڈ میں کانسے کا تمغہ جیتنے پر ہندوستانی بی ٹیم  اور ہندوستانی اے ٹیم  کو مبارکباد دی
وزیر اعظم نے چوالیسویں شطرنج اولمپیاڈ کی میزبانی کے لیے تمل ناڈو کے عوام اور حکومت کی تعریف کی
وزیر اعظم جناب نریندر مودی نے چنئی میں 44ویں شطرنج اولمپیاڈ میں کانسے کا تمغہ جیتنے پر ہندوستانی بی ٹیم  اور ہندوستانی اے ٹیم  کو مبارکباد دی ہے۔ وزیر اعظم نے 44ویں شطرنج اولمپیاڈ کی میزبانی کرنے اور ہماری شاندار ثقافت اور مہمان نوازی کا مظاہرہ کرنے پر تمل ناڈو کے عوام اور حکومت کی بھی تعریف کی۔
وزیر اعظم نے ٹویٹ کرکے کہا؛
”چنئی میں حال ہی میں ختم ہونے والے 44ویں شطرنج اولمپیاڈ میں ہندوستانی دستے نے حوصلہ افزا کارکردگی کا مظاہرہ کیا۔ میں انڈیا بی ٹیم  اور انڈیا اے ٹیم  کو کانسے کا تمغہ جیتنے پر مبارکباد دیتا ہوں۔ یہ ہندوستان میں شطرنج کے مستقبل کے لیے اچھی علامت ہے۔“
”میں بورڈ میڈل جیتنے والے ہمارے دستے میں سے گوکیش ڈی، نہال سرین، ارجن ایریگیسی، پرگناندھا، ویشالی، تانیہ سچدیو اور دویہ دیشمکھ کو مبارکباد دیتا ہوں۔ یہ شاندار کھلاڑی ہیں جنہوں نے غیر معمولی ہمت اور استقامت کا مظاہرہ کیا ہے۔ ان کی مستقبل کی کوششوں کے لیے نیک خواہشات۔“
” تمل ناڈو کے عوام اور حکومت 44ویں شطرنج اولمپیاڈ کے بہترین میزبان رہے ہیں۔ میں دنیا کو خوش آمدید کہنے اور اپنی شاندار ثقافت اور مہمان نوازی کو دکھانے پر ان کی تعریف کرنا چاہتا ہوں۔“
قبائیلی امور کی وزارت
ارجن منڈا نے قبائلی صعنت و کاروبار کو فروغ دینے کے لئے ‘سی او پی 14یو این سی سی ڈی:ٹی آر اائی ایف ای ڈی-جی آئی زیڈ’بامبونومکس کے ذریعے سب سے بڑی قبائلی مہم کا آغاز کیا
نئی دہلی،13؍ستمبر2019:قبائلی امور کے مرکزی وزیر جناب ارجن منڈا نے قبائلی صنعت و کاروبار کو فروغ دینے کے لئے ملک میں سب سے بڑی قبائلی تحریک بامبونومکس کا آغاز کیا، جو باقی دنیا کے لئے راہ نشین ثابت ہوگی۔ انہوں نے آج گریٹر نوئیڈا میں منعقدہ ایکسپو مین، بامبونومکس کے ذریعے ‘ہندوستانی تناظر میں جنگلات کی کمی اور زمین کا بنجر ہونے اور تبدیلی آب و ہوا’ کے خلاف ایک تحریک کا آغاز کیا۔
جناب ارجن منڈا نےاپنے خطاب میں جنگلات کی کمی اور زمین کا بنجر ہونا کے مسئلے سے نمٹنے اور ماحولیاتی  فروغ کے لئے دیسی برادری کی اہمیت کو اجاگر کیا۔ انہوں نے مزید کہا کہ قبائلی برادری جنگل کے علاقوں میں انتہائی ماحول دوست طریقے سے زندگی بسرکرتی ہیں اور جنگلات کے گردو نواح میں اور جنگلات کے اندر نسلوں اور زمین کو کبھی پامال نہیں کرتی ہیں۔ لہٰذا ان کے تجربات، مہارتوں اور ماحول دوستی کو ہمیں بھی دھیان میں رکھنا چاہئے اور ان سے سیکھنا چاہئے۔
انہوں نے کہا کہ وزیر اعظم جناب نریندر مودی نے اضافی 5 ایم ایچ اے کا ہدف مقرر کیا ہے۔ بون چیلنج اور قبائلی امور کی وزارت ٹرائی فیڈ اس قومی عزم کی حمایت اور تعاون کی کوشش کریں گے۔ انہوں نے اس موقع پر متعدد ممالک کے نمائندوں سے ملاقات کی اور وزارت زراعت کے ذریعہ بینن اورگِزسے نومبر 2019ء میں ان کے بایوچر گلوبل میں شرکت اور خطاب کرنے کی درخواست کی۔
جناب پرویر کرشنا، ایم ڈی، ٹرائیفیڈ نے دی 4پی 1000پہل سے متعارف کرایا۔ دی ٹرائبل پرسپیکٹیو فرام دی بامبونومکس، سائڈ ایوینٹ میں پیش کیا اور 13ستمبر 2019ء میں نئی دہلی میںعالمی اجلاس کے دوران تحریک کی ابتداء کی وضاحت کی۔ 4 پی 1000 پہل : کا آغاز فرانس کے ذریعے دسمبر 2015ء کو سی او پی 21 میں کیا گیا تھا جو سرکاری اور نجی شعبوں کے تمام رضاکارانہ شراکت داروں کے وفاق پر مشتمل تھا۔ انہوں نے بتایا کہ ٹرائیفیڈ کس طرح ہندوستانی قبائلی برادری ماحول دوست ترقی اور باز آباد کاری کے لئے غریبوں کی آمدنی سے سمجھوتہ کئے بغیر بنجر یا ڈیگریڈڈ زمین کی بحالی کے لئے شامل کرلے گا۔ انہوں نے بتایا کہ بامبونو مکس کو اس طرح ڈیزائن کیاگیا ہے کہ ماحولیات کی خدمت کو انجام دیتے ہو قبائلی پیسہ کمائیں گے۔ انہوں نے دو بین الاقوامی کمیٹیوں کی ابتداء بھی کی۔
سائیڈ ایوینٹ کے شرکاء نے بھی 4پی 1000 پہل کے بارے میں ٹرائیفیڈ دہلی اعلامیہ پر غور وخوض کیا اور اسے حتمی شکل دینے میں حصہ لیا۔ بامبونومکس کے ذریعے ایک قبائلی تناظر، وزیر موصوف نے اس پر دسخط کئے اور ٹرائیفیڈ کے دہلی اعلامیہ کا اعلان کیا۔
ٹرائیفیڈ، اسے پردھان منتری ون دھن یوجنا کو اس نئی عالمی ماحولیاتی مداخلت کے ساتھ مربوط کرنے کی کوشش کررہا ہے جس کو ٹی آئی سی ڈی  کہا جاتا ہے۔ ٹرائیفیڈ نے قبائلی برادری کی آمدنی میں اضافے کے لئے ایک بزنس ماڈل کی تجویز پیش کی ہے اور جرمن تعاون  کے ساتھ شراکت داری کے ساتھ عالمی سطح پر پیش کیا ہے۔ اس میں مزید بین الاقوامی تعاون کے ذریعہ اس تحریک کو عالمگیر بنانے کا مطالبہ کیاگیا ہے۔ یو این آئی ایف ڈی کو ٹرائیفیڈ کا پیغام ہے کہ 4 پی 1000 قبائلی تناظر میں بامبونو مکس پہل کے ذریعہ جنگلات کی کمی اور بنجر زمین میں تبدیلی اور انحطاظ سے متاثرہ علاقوں کی بحالی کا مقابلہ کرنے کا بہترین جواب ہے۔
دیہی ترقیات کی وزارت
دیہی ترقی کی وزارت میں سکریٹری آزادی کا امرت مہوتسو کے حصے کے طورپر اسٹارٹ اپ ویلیج انٹرپرینیورشپ پروگرام  کے تحت کمیونٹی ریسورس پرسنس  سے بات چیت کی
نئی دہلی ،3نومبر،2021
‘‘آزادی کا امرت مہوتسو ’’ کے حصہ کے طورپر اسٹارٹ اپ ویلیج انٹرپرینیورشپ پروگرام کے تحت ۷۵کمیونٹی ریسورس پرسنز کو تربیت کے بعد تصدیق شدہ انٹرپرائیز پروموشن  کو 29 اکتوبر سے ۴ نومبر 2021تک شامل کرنے کی تجویز ہے ۔دیہی ترقی کے سکریٹری نے یکم نومبر ۲۰۲۱ کو چھ ریاستوں ،بہار،گجرات،مدھیہ پردیش ،میزورم ،راجستھان ،مغربی بنگال کے سی آر۔ای پی کے ساتھ بات چیت کی۔دیہی ترقی کے اڈیشنل سکریٹری،جوائنٹ سکریٹری،ڈائریکٹر  اور ریاستی مشن ڈائریکٹر۔چیف ایگزیکیوٹو افسر  ان چھ ریاستی دیہی روزی روٹی مشن  بھی بات چیت میں شامل ہوئے۔
سی آر پی۔ای پی ز سے بات چیت کرتے ہوئے دیہی ترقی کے سکریٹری نے گروپ انٹرپرائزز کو فروغ دینے، ان انٹرپرائزز کو مارکیٹ سے جوڑنے اور کاروباری افراد کے لیے انٹرپرائز قسم کے مطابق ماڈل پرائس ٹیگ کے لیے ایک طریقہ کار/طریقہ تیار کرنے کی ضرورت پر زور دیا۔ دیہی اداروں کے مالیاتی خواندگی اور بینک سے منسلک ہونے کی ضرورت پر بھی تبادلہ خیال کیا۔سی آر پی ۔ای پی ز کی حوصلہ افزائی کی گئی کہ وہ اپنی ریاست کے دوسرے بلاکس میں انٹرپرائز کے فروغ میں مدد کریں اور ان اداروں کو بینکوں سے جوڑنے کے لیے مزید کوششیں کریں۔
مندرجہ بالا بات چیت کے دوران ،سی آر پی۔ای پی ز نے ایس وی ای پی اسکیم کے تحت دیہی علاقوں میں انٹرپرائز کے فروغ کے اپنے تجربے کا اشتراک کیا۔ انہوں نے کاروبار کرنے کے اقدامات کو سمجھنے اور اسے کامیاب بنانے اور دیہی اداروں کے لیے مضبوط مارکیٹ روابط پیدا کرنے کے لیے مختلف تربیتوں، صلاحیت کی تعمیر اور مسلسل مدد کےلئے تیار رہنےکے بارے میں بھیتبادلہ خیال کیا۔
اسٹارٹ اپ ویلیج انٹرپرینیورشپ پروگرام  دین دیال انتیودیایوجنا-نیشنل رورل لائیولی ہڈس مشن  پروگرام کے تحت ذیلی اسکیم سیلف ہیلپ گروپ  اراکین اور ان کے خاندان کے افراد کو غیر زرعی شعبہ میں چھوٹے کاروبار قائم کرنے میں مدد فراہم کرتا ہے۔
ایس وی ای پی دیہی علاقوں میں انٹرپرائز کی ترقی کے لیے ایک ماحولیاتی نظام تیار کرتا ہے جس میں انٹرپرائز فنڈنگ کےلیے کمیونٹی انٹرپرائز فنڈ  ،بزنس سپورٹ سروسز فراہم کرنے کے لیے کمیونٹی ریسورس پرسن-انٹرپرائز پروموشن  کا کیڈر شامل ہے جس میں کاروباری منصوبوں کی تیاری، تربیت شامل ہیں۔ ، بینکوں وغیرہ سے قرضوں تک رسائی حاصل کرنا اور کاروباری افراد کو معلومات فراہم کرنے کے لئے بلاک سطح پر وقف مرکز۔
سی آرپی۔ای پی کا انتخاب اس کمیونٹی سے کیا جاتا ہے جہاں پروگرام نافذ کیا جا رہا ہے کیونکہ وہ مقامی تناظر اور این آر ایل ایم ایکو سسٹم سے اپنی واقفیت کو سمجھتے ہیں۔سی آر پی ۔ای پی بلاک پروگرام مینیجر اور مینٹر کے ساتھ اس پروگرام کو نافذ کرنے کے لیے بلاک کی سطح پر کلیدی انسانی وسائل ہیں۔ وہ انٹرپرائز ڈویلپمنٹ، بزنس پلان کی تیاری، مارکیٹ لنکیجز اور انٹرپرینیورز کو ہینڈ ہولڈنگ سپورٹ پرسی بی اوز کی واقفیت کے لیے اہم کردار ادا کرتے ہیں۔
سی آر پی ۔ای پی کو کاروباری افراد کے ساتھ کام شروع کرنے سے پہلے تربیت دی جاتی ہے، یہ تربیت کلاس روم اور فیلڈ ٹریننگ کا مرکب ہے۔ کل مدت 56 دن ہے۔ ایک بار جب وہ کلاس روم سیشنز کے ذریعے ایک جزو میں تربیت حاصل کر لیتے ہیں، تو ان کے پاس فیلڈ ورک کے اجزاء ہوتے ہیں جہاں وہ کچھ سیکھنے کو عملی جامہ پہنانے کی کوشش کرتے ہیں۔
<><><><><>
ش ح-ا م-ج
U.No. : 12518
(Visitor Counter : 125
سٹرک ٹرانسپورٹ اور شاہراہوں کی وزارت
سرکار ی ٹرانسپورٹ کے لئے ہائیڈروجن ایندھن
سڑ ک ٹرانسپورٹ اور شاہراہوں کے مرکزی وزیر جناب نتن گڈکری نےراجیہ سبھا میں ایک سوال کے تحریری جواب میں ایوان کو مطلع کیا کہ ہائیڈروجن ایندھن سے چلنے والی گاڑیوں کو فروغ دینے کی خاطر وزارت نے 16 ستمبر 2016 کو جی ایس آر 889 کے ذریعہ ملک میں موٹر گاڑیوں کے ایندھن کے طور پر ہائیڈروجن کے استعمال کے لئے ایک نوٹی فکیشن جاری کیا تھا۔مذکورہ نوٹی فکیشن کے ضمیمہ -4 ڈبلیو میں موٹر گاڑیوں کے انجن میں استعمال کے لئے ہائیڈروجن سے متعلق تفصیلات جاری کی گئی تھیں۔اس وزارت نے 25 ستمبر 2020 کو جی ایس آر 585  کے دڑیعہ سی این جی  میں 18فیصد ہائیڈروجن ملانے کا نوٹی فکیشن جاری کیا تھا۔ اس وزارت نے 23ستمبر 2020 کو جی ایس آر 579  کے ذریعہ ہائیڈوجن ایندھن سے چلنے والی گاڑیوں اور اس کے کل پرزوں سے متعلق تحفظاتی ضابطوں کو نوٹی فائی کیا ہے ۔
حکومت ہند کی مددسے کئی پروجیکٹوں کے تحت ہائیڈروجن کی قوت سے چلنے والی کئی گاڑیاں تیار کی گئی ہیں اور ان کا عملی مظاہرہ کیا گیا ہے ۔ان میں 6 فیول سیل بسیں  50 ہائیڈروجن سے مقوی سی این جی  بسیں دلی میں  ، د و ہائیڈروجن والے ایندھن کے انجن سے چلنے والی بسیں  15 ہائیڈروجن سے چلنے والی تی پہیہ گاڑیاں دو ہائیڈروجن –ڈیزل دوہرے ایندھن والی کاریں مہندرا اینڈ مہندرا کے ذریعہ) ایک فیول سیل والی کار  شامل ہیں۔البتہ اب تک بھارت میں ہائیڈروجن ایندھن سے چلنے والی بسوں کو تجارتی طورپر استعمال نہیں کیا گیا ہے۔
وزارت خزانہ
ڈی آر آئی نے حیدرآباد انٹر نیشنل ایئر پورٹ پر وہاں آنے والے مسافروں کے پاس سے 8 کلو گرام کوکین ضبط کی ہے، جس کی مالیت 80 کروڑ روپے ہے
ایک خفیہ اطلاع ملنے پر ڈائرکٹوریٹ آف روینیو انٹیلی جنس  کے افسران نے یکم مئی 2022 رات گئے کارروائی میں کوکین پکڑے جانے کے دو واقعات کی اطلاع دی ہے۔
دو مسافروں کو ڈی آر آئی نے یکم مئی 2022 کو منشیات رکھنے کے شبہے میں حراست میں لیا تھا، جن میں ایک مرد اور ایک عورت ہیں۔ مرد مسافر تنزانیہ کا باشندہ ہے۔ وہ کیپ ٹاؤن سے براہ دوبئی ، حیدر آباد کے لئے بزنس ویزا پر سفر کر رہا تھا۔ دوسری مسافر عورت انگولا کی رہنے والی ہے اور یہ ٹورسٹ ویزا پر انگولا-موزامبق، لوساکا، دوبئی- حیدر آباد سفر کر رہی تھی۔۔
دونوں مسافروں کے پاس سے چار -چار کلو گرام یعنی کُل 8 کلو گرام کوکین پکڑی گئی ہے۔ دونوں نے یہ پیکیٹ اپنے ٹرولی بیگ کے نیچے خفیہ جگہ بنا کر چھپائے تھے۔ پکڑی گئی کوکین کی غیر قانونی مارکیٹ میں مالیت 80 کروڑ روپے بتائی گئی ہے۔
ہوائی جہازوں کے ذریعے منشیات کی اسمگلنگ میں اضافہ ہوا ہے، کیونکہ ہوائی سفر پر بندشیں کم ہو گئی ہیں اور بھاری تعداد میں لوگ ہوائی سفر کر رہے ہیں۔ ہندوستانی کسٹمز نے بہ آسانی کلیئرنس دے دی تھی ، لیکن چوکنا اور مستعد افسران نے منشیات کی اسمگلنگ کے سنڈیکیٹ کا پردہ فاش کر دیا اور ملک میں اس طرح کے متعدد معاملوں میں منشیات پکڑی گئی ہیں۔ منشیات کی چوری چھپے ادھر سے ادھر لے جانے کے کئی طریقے استعمال کئے جاتے ہیں۔ سامان میں منشیات کو مہارت کے ساتھ چھپایا جاتا ہے یاشمپو کی بوتلوں اور کھانے پینے کی چیزوں میں چھپایا جاتا ہے۔ کئی معاملوں میں منشیات کو کیپسول کی شکل میں محفوظ کر کے انہیں نگل لیا جاتا ہے۔
اپریل 2022 میں حیدر آباد میں ایک مسافر نے 1.15 کلو گرام کوکین کیپسول بنا کر نگل لی، جو پکڑا گیا۔ ایک اور معاملے میں بنگلورو میں اگست 2021 میں ایک شخص کے پاس سے ایک کلو گرام کوکین ملی۔ ممبئی اور حیدر آباد کے علاوہ دیگر ہوائی اڈوں پر مسافروں کے پاس سے اسی طرح سے کوکین برآمد کی جا چکی ہے۔
ڈی آر آئی کی لگاتار کوششوں سے جنوری 2021 کے بعد سے اب تک 350 کلو گرام سے زیادہ کوکین پکڑی جا چکی ہے، جس کی مالیت غیر قانونی ماکیٹ میں 3500 کروڑ روپے ہے۔ اس میں 303 کلو گرام کی وہ بڑی ضبطی بھی شامل ہے، جو توتی کورین بندرگاہ پر ایک کارگو کے اندر سے پکڑی گئی تھی۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری کی مہم کے تحت ابھی تک 167.87 کروڑ ٹیکے لگائے جاچکے ہیں۔
ہندوستان کے ایکٹیو معاملات کی تعداد اس وقت 15,33,921 ہے۔
ایکٹیو معاملات 3.67 فیصد ہیں۔
شفایابی کی شرح اس وقت 95.14 فیصد ہے۔
گذشتہ 24 گھنٹوں میں 2,59,107 مریض شفایاب ہوئے۔ اس کے ساتھ شفایاب ہونے کی تعداد بڑھ کر 3,97,70,414 ہوگئی۔
گذشتہ 24 گھنٹوں میں 1,72,433 نئے معاملات ریکارڈ کئے گئے۔
روزانہ مثبت معاملات کی شرح 
ہفتہ وار مثبت معاملات کی شرح 
ابھی تک مجموعی طور پر 73.41 کروڑ ٹیسٹ کئے گئے ہیں؛ گذشتہ 24 گھنٹوں میں 15,69,449 ٹیسٹ کئے گئے۔
وزارت دفاع
چیف آف آرمی اسٹاف سنگاپور کے دورہ پر روانہ
چیف آف آرمی اسٹاف ، جنرل ایم ایم نرونے 04 سے 06 اپریل، 2022 تک سنگاپور کے اپنے تین روزہ دورے پر روانہ ہو گئے۔ اس دورہ میں وہ سنگاپور کی سینئر فوجی اور شہری قیادت سے ملاقات کریں گے۔
جنرل نرونے 04 اپریل، 2022 کو کرنجی وار میموریل میں گلہائے عقیدت پیش کریں گے۔ آرمی چیف سنگاپور کے وزیر دفاع، آرمی چیف اور دیگر سینئر شخصیات سے ملاقات کریں گے، جس کے دوران وہ ہند-سنگاپور دفاعی تعلقات کو آگے بڑھانے کی راہوں پر بات چیت کریں گے۔
سی او اے ایس انفینٹری گنری ٹیکٹیکل سیمولیشن اور وارگیم سینٹر، علاقائی ایچ اے ڈی آر رابطہ کاری مرکز، انفو فیوزن سینٹر اور چانگی نیول بیس کا بھی دورہ کریں گے۔
وزارت دفاع
سینک اسکولوں کے کیڈٹس
سینک اسکولوں کا بنیادی مقصد کیڈٹس کو تعلیمی، جسمانی اور ذہنی طور پر نیشنل ڈیفنس اکیڈمی میں داخلے کے لیے تیار کرنا ہے۔ 33 فوجی اسکولوں کے کیڈٹس کی تعلیمی قابلیت کو یقینی بنانے کے لیے مختلف اقدامات کیے جا رہے ہیں۔ ان میں انٹرایکٹو ٹریننگ کا انعقاد اور کیڈٹس کی پیشرفت کی قریبی نگرانی، سست سیکھنے والوں کے لیے علاج کی کلاسز، جدید ترین تدریسی طریقوں کا تعارف، ان سروس کورسز اور اساتذہ کے لیے تربیت، گیسٹ لیکچرز اور کیڈٹس کے لیے تحریکی دورے وغیرہ شامل ہیں۔
سینک اسکولس سوسائٹی، وزارت دفاع وقتاً فوقتاً تمام فوجی اسکولوں کو رہنما خطوط جاری کرتی ہے تاکہ اس بات کو یقینی بنایا جا سکے کہ ہر طالب علم بالخصوص اور اسکول عمومی طور پر تعلیمی فضیلت حاصل کرے۔
حکومت کیڈٹس کے مستقبل کی تشکیل میں سینک اسکولوں کے اساتذہ کے کردار کو تسلیم کرتی ہے۔ سینک اسکولوں کے اساتذہ وزارت تعلیم کی طرف سے قائم کردہ درج ذیل ایوارڈز کے لیے نامزدگی کے اہل ہیں:
- اساتذہ کو قومی ایوارڈ
- انفارمیشن کمیونیکیشن ٹیکنالوجی ایوارڈ
اس کے علاوہ ، اساتذہ کی تحریکی سطح کو یقینی بنانے کے لیے، چیئرمین، لوکل بورڈ آف ایڈمنسٹریشن اور متعلقہ سینک اسکول کے پرنسپل کی جانب سے سینک اسکولوں کے اساتذہ کو قدردانی اور تصدیق دی جاتی ہے۔
یہ معلومات امور دفاع کے وزیر مملکت اجے بھٹ نے جناب ایس منیسوامی کے تحریری جواب میں آج لوک سبھا میں دی۔
ش ح۔ا م ۔
U.NO. 7667
(Visitor Counter : 30
کیمیکلز اور فرٹیلائزر کی وزارت
صحت اور خاندانی بہبود، اور کیمیکل اور کھاد کےمرکزی وزیر ڈاکٹر منسکھ منڈاویہ نے کیمیکلز اور پیٹرو کیمیکلز کے محکمے کے لیے ایک میٹنگ کی صدارت کی
دواسازی اور ایگرو کیمیکل صنعتوں کے لیے اہم انٹرمیڈیٹس تیار کرنے کے لیے پیٹرولیم اور پیٹرو کیمیکل صنعتوں کی ذیلی مصنوعات کے استعمال کے امکانات تلاش کرنے کے لیے ایک مشترکہ ٹاسک فورس قائم کی
صحت اور خاندانی بہبود، اور کیمیکل اور کھاد کےمرکزی وزیر، ڈاکٹر منسکھ منڈاویہ نے جناب بھگونت کھوبا، کیمیکل اور کھاد اور نئی اور قابل تجدید توانائی کے وزیر مملکت کے ہمراہ، سکریٹری ، سکریٹری  اور قدرتی گیس، سکریٹری  پی ایس یو ایس اور پیٹرو کیمیکل سیکٹر میں صنعت کے رہنماؤں کےساتھ ایک میٹنگ کی صدارت کی۔
یہ اجلاس پیٹرولیم انڈسٹری کی ذیلی مصنوعات کی قیمت میں اضافے کے طریقہ کار پر تبادلہ خیال کرنے کے لیے منعقد کیا گیا تھا جو کہ خام مال کے طور پر نیچے کے دھارے میں آنے والی خصوصی کیمیکل انڈسٹری میں جاتے ہیں۔
مرکزی وزیر نے ہندوستان کو ان خام مال/انٹرمیڈیٹس کی درآمد کے متبادل کے طور پر لیے جانے،پی سی پی ای آر کے موجودہ ماحولیاتی نظام کو مضبوط بنانے، کریکر پلانٹس میں سرمایہ کاری کی حوصلہ افزائی کرنے اور خصوصی کیمیکلز سیکٹرکو فروغ دینے کے لیے اس شعبے کی صنعتی طاقت سے فائدہ اٹھانے کی ضرورت پر زور دیا۔ وزیر موصوف نے عزت مآب وزیر اعظم کے "آتم نربھر بھارت" کے وژن کو عملی جامہ پہنانے پرنور دیا۔
ڈاکٹر منڈاویہ نے ایک مشترکہ ٹاسک فورس تشکیل دینے کی ہدایت دی تاکہ ایسے خام/اسٹارٹنگ میٹریل/انٹرمیڈیٹس کی نشاندہی کی جا سکے جو اونچی قیمتوں میں درآمد کیے جاتے ہیں اور ملک میں پیٹرولیم صنعتوں/ریفائنریوں کی ذیلی مصنوعات کے ویلیو ایڈیشن کے ذریعے ان کیمیکلز کو تیار کرنے کی صلاحیت رکھتے ہیں ۔ انہوں نے دیگر متعلقہ اسٹیک ہولڈرز کے ساتھ ہم آہنگی پیدا کرتے ہوئے کیمیکل اور پیٹرو کیمیکل سیکٹر کے لیے جامع نقطہ نظر کو اپنانے پر زور دیا۔
ٹاسک فورس خاص کیمیکلز بشمول فارماسیوٹیکل اور ایگرو کیمیکل صنعتوں میں متعدد ویلیو چین ایپلی کیشنز رکھنے والے اہم انٹرمیڈیٹس اور خام مال کی شناخت کے لیے ذمہ دار ہوگی۔
ٹاسک فورس اجتماعی طور پر تحقیق اور ترقی کے ذریعے حل کی نشاندہی کرکے اور حکومت کو تجاویز دے کر کاروبار کرنے میں آسانی کو فروغ دینے کے لیے کام کرے گی۔ محکمئہ سائنس اور ٹیکنالوجی مشترکہ ٹاسک فورس کی سرگرمیوں کو انجام دینے کے لیے نوڈل محکمہ ہوگا۔
مشترکہ ٹاسک فورس ٹیکنالوجی کی ترقی اور اسے صنعت میں منتقل کرنے میں بھی سہولت فراہم کرے گی۔
ڈاکٹر منڈاویہ نے یہ بھی ہدایت دی کہ ٹاسک فورس اہم کیمیکلز کو مرحلہ وار ترجیح دے گی تاکہ اس شعبے کو فروغ دیا جا سکے اور ہندوستان کو کیمیکل اور پیٹرو کیمیکل کے شعبوں میں عالمی چیمپئن بنایا جا سکے۔
ش ح۔ ش ت ۔ج
Uno-5016
(Visitor Counter : 77
سٹرک ٹرانسپورٹ اور شاہراہوں کی وزارت
جناب نتن گڈکری نے مدھیہ پردیش میں 1261 کروڑ روپے کی لاگت سے پانچ قومی شاہراہوں کے پروجیکٹوں کا افتتاح کیا
سڑک ٹرانسپورٹ اور شاہ راہوں کے مرکزی وزیر جناب نتن گڈکری نے آج مدھیہ پردیش کے منڈلا میں 1261 کروڑ روپے کی لاگت سے کل 329 کلومیٹر طوالت والی 5 قومی شاہ راہوں کے پروجیکٹوں کا افتتاح کیا۔ وزیر اعلیٰ جناب شیوراج سنگھ چوہان، مرکزی وزیر مملکت جناب فگن سنگھ کُلستے، وزیر مملکت جناب گوپال بھارگو جناب بساہولال سنگھ کے علاوہ پارلیمانی و اسمبلی اراکین اور دیگر عہدیدار اس موقع پر موجود تھے۔
جناب گڈکری نے کہا کہ منڈلا اور کانہا نیشنل پارک کی قدرتی خوبصورتی نے ہمیشہ سیاحوں کو اپنی طرف متوجہ کیا ہے۔ ان سڑکوں کی منصوبہ بند تعمیر سے اس علاقے اور اس کے جنگلاتی مکینوں کو بہتر سہولیات میسر آئیں گی۔ یہ پروجیکٹ منڈلا کو جبل پور، ڈنڈوری، بالاگھاٹ اضلاع سے اچھی طرح سے جوڑ دیں گے۔
وزیر موصوف نے کہا کہ ان راستوں کی تعمیر سے پنچ مڑھی، بھیدا گھاٹ اور امرکانتک جیسے مذہبی مقامات کے ساتھ ساتھ جبل پور سے امرکانتک کے راستے بلاس پور، رائے پور اور درگ جانے والی ٹریفک میں آسانی ہوگی۔ انہوں نے مزید کہا کہ قریبی علاقوں اور ریاستوں سے زرعی اور صنعتی مصنوعات کی نقل و حمل میں سہولت فراہم ہو گی اور اس طرح وقت اور ایندھن کی بھی بچت ہوگی۔
جناب گڈکری نے کہا کہ وزیر اعظم جناب نریندر مودی اور وزیر اعلیٰ شیوراج سنگھ چوہان کی قیادت میں ہماری حکومت مدھیہ پردیش کی خوشحالی اور ترقی کو یقینی بنانے کے رُخ پر مسلسل آگے کی طرف بڑھ رہی ہے۔
وزیراعظم کا دفتر
وزیراعظم نے آکسیجن کی سپلائی اور دستیابی کے بارے میں ایک اعلیٰ سطح کی میٹنگ منعقد کی
نئی دہلی،22 اپریل ، 2021 / وزیر اعظم نریندر مودی نے ملک بھر میں آکسیجن کی سپلائی ک جائزہ لینے اور اس کی دستیابی میں اضافے کے طور طریقوں کا جائزہ لینے کےلیے ایک اعلیٰ سطح کی میٹنگ کی۔ افسران نے آکسیجن کی سپلائی کو بہتر بنانے کے لیے پچھلے کچھ ہفتوں میں کی گئی کوششوں سے انہیں واقف کرایا۔
وزیراعظم نے بہت سے پہلوؤں پر تیزی سے کام کرنے کی ضرورت : آکسیجن کی پیداوار میں اضافہ، صحت سہولیات میں اضافے کے لیے آکسیجن کی فراہمی کی غرض سے اس کی تقسیم اور اختراعی طور طریقوں میں اضافے کے بارے میں بتایا۔
وزیراعظم کو بتایا گیا کہ ریاستوں کی آکسیجن کی مانگ معلوم کرنے کے لیے ریاستوں کے ساتھ ایک تال میل کیا جا رہا ہے۔ وزیراعظم کو بتایا گیا کہ ریاستوں کو کی جانے والی آکسیجن کی سپلائی میں لگاتار اضافہ کیا جا رہا ہے۔ 20 ریاستوں کی موجودہ یومیہ 6785 میٹرک ٹن رقیق طبی آکسیجن کےتناظر میں حکومت ہند نے 21 اپریل سے ان ریاستوں کے لیے 6822 میٹرک ٹن یومیہ مختص کی ہے۔
قابل غور ہے کہ پچھلے کچھ دنوں میں رقیق طبی آکسیجن کی دستیابی میں تقریباً 3300 میٹرک ٹن یومیہ کا اضافہ ہوا ہے، جس میں پرائیویٹ اور سرکاری اسٹیل پلانٹس صنعتوں، آکسیجن بنانے والی کمپنیوں نے تعاون دیا ہے نیز غیر لازمی صنعتوں کے لیے آکسیجن کی سپلائی کی ممانعت کی گئی ہے۔
افسروں نے وزیراعظم کو بتایا کہ وہ جلد سے جلد منظور شدہ پی ایس اے آٓکسیجن پلانٹس میں کام کاج شروع کرنے کے لیے ریاستوں کے ساتھ مل کر کام کر رہے ہیں۔
وزیراعظم نے افسران کو ہدایت دی کہ وہ اس بات کو یقینی بنائیں کہ مختلف ریاستوں کو آکسیجن سپلائی بلا رکاوٹ طریقے سے کی جائے ۔ انہوں نے کسی رکاوٹ کی صورت میں مقامی انتظامیہ کو ذمہ داری دیئے جانے کی ضرورت کے بارے میں کہا۔ انہوں نے وزارتوں سے بھی کہا ہے کہ وہ آکسیجن کی پیداوار اور سپلائی بڑھانے کے مختلف اختراعی طریقے تلاش کریں۔
نائٹروجن اور آرگن ٹینکرس کو بدل کر کائیوجنک ٹینکر کی دستیابی میں تیزی سے اضافہ کرنے ، ان کی درآمد کرنے اور ٹینکروں کو ہوائی جہاز کے ذریعے لانے نیز انہیں تیار کیے جانے کے مختلف اقدامات کیے جا رہے ہیں۔
وزیراعظم نے ریاستوں کو آکسیجن تیزی سے بھیجے جانے کی یقین دہانی کی ضرورت پر زور دیا۔ اس بات پر بھی تبادلۂ خیال کیا گیا کہ ریلوے کے محکمے کو ٹینکروں جلدی اور لمبے فاصلے تک بلا رکاوٹ لانے لے جانے کے لیے استعمال کیا جا رہا ہے۔ پہلا ریک ممبئی سے ویزاگ پہنچایا گیا ہے جس کے تحت 105 میٹرک ٹن ایل ایم او بھیجی گئی ہے۔ اسی طرح ، خالی آکسیجن ٹینکرس ، آکسیجن سپلائروں کو فضائی راستے سے بھیجے جا رہے ہیں تاکہ آکسیجن سپلائی میں ایک طرف کے سفر کے وقت میں کمی آجائے۔
طبی برادری کے نمائندگان نے بھی آکسیجن کے کفایتی استعمال کی ضرورت کے بارے میں اظاہر خیال کیا اور اس بات پر بھی اظہار خیال کیا کہ کچھ ریاستوں میں حساب کتاب کے ذریعے کس طرح آکسیجن کی مانگ میں کمی آئی اور مریضوں کی صورتحال بھی متاثر نہیں ہوئی۔
وزیراعظم نے زور دے کر یہ بھی کہا کہ ریاستوں کو چاہیے کہ وہ ذخیرہ اندوزی کے خلاف کارروائی کریں۔
میٹنگ میں کابینہ کمیٹی ، وزیراعظم کے پرنسپل سکریٹری ، داخلہ سکریٹری، صحت سکریٹری اور کامرس و صنعت کی وزارت ، سڑک ٹرانسپورٹ کی وزارت ، دوا ساز کمپنیوں اور نیتی آیوگ کے افسران نے شرکت کی۔
۔۔۔
م ن ۔ اس۔ ت ح ۔
U –3893
(